
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 128 

21 Ιανουάριου 2015 


ΑΠΟΦΑΣΕΙ Σ 

Αριθμ. 800 

Ενισχύσεις στο πλαίσιο του Μέτρου 221 «Πρώτη δάσω- 
ση γεωργικών γαιών» του Προγράμματος Αγροτικής 
Ανάπτυξης (ΠΑΑ) 2007-2013 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ - ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

Τις διατάξεις: 

1. Του Π.Δ. 402/1988 (ΦΕΚ 187/Α726.8.1988) «Οργανισμός 
Υπουργείου Γεωργίας», όπως τροποποιήθηκε και ισχύει. 

2. Του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α'/22.4.2005). 

3. Του Π.Δ. 189/2009 (ΦΕΚ Α'221/05.11.2009) «Καθορι¬ 
σμός και ανακατανομή των αρμοδιοτήτων των Υπουρ¬ 
γείων», όπως τροποποιήθηκε με τα Π.Δ. 24/2010 (ΦΕΚ 
Α'56), Π.Δ. 28/2010 (ΦΕΚ Α'64), Π.Δ. 50/2010 (Α' 89) και 
το Π.Δ. 96/2010 (ΦΕΚ ΑΊ70). 

4. Του Π.Δ. 85/21-6-2012 (ΦΕΚ 141/Α721-6-2012) «Ιδρυση 
και μετονομασία Υπουργείων, μεταφορά και κατάργηση 
υπηρεσιών». 

5. Του Π.Δ. 86/21-6-2012 (ΦΕΚ 141/Α721 -6-2012) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

6. Του Π.Δ. 90/5-7-2012 (ΦΕΚ 144/Α'/5-7-2012 «Διορισμός 
Υπουργού και Υφυπουργών». 

7. Του Ν.Δ. 131/74 «Περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (ΦΕΚ 320/Α'/1974), όπως τροπο¬ 
ποιήθηκε με το Ν. 1409/1983 «τροποποίηση και συμπλή¬ 
ρωση των διατάξεων του Ν.Δ. 131/1974 περί παροχής 
οικονομικών ενισχύσεων εις την γεωργικήν, κτηνοτρο¬ 
φικήν, δασικήν και αλιευτικήν παραγωγήν και άλλες δι¬ 
ατάξεις» (ΦΕΚ 199/Α'/1983), όπως τροποποιημένος ισχύει. 

8. Τις διατάξεις του Ν.2503/1997 (ΦΕΚ 107/Α730-5-1997) 
«Διοίκηση οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

9. Τ ου άρθρο 3 του Ν. 3508/2006 «Ρυθμίσεις θεμάτων του 
Υπουργείου Αγροτικής Ανάπτυξης και Τροφίμων» (Α' 249). 


10. Του άρθρου 39 παρ. 10 του Ν. 2065/1992. 

11. Του άρθρου 36 του Ν. 3614/2007, όπου ορίζεται ως 
διαπιστευμένος Οργανισμός Πληρωμών ο ΟΠΕΚΕΠΕ και 
της υπ’ αριθ. 262066/19.02.2009 (ΦΕΚ 327/Β723.02.2009) 
απόφασης του Υπουργού Αγροτικής Ανάπτυξης και 
Τροφίμων, εκχώρησης αρμοδιοτήτων του ΟΠΕΚΕΠΕ ως 
Οργανισμού Πληρωμών στο πλαίσιο διαχείρισης του 
ΕΓΤΑΑ, στην Ειδική Υπηρεσία Διαχείρισης του ΠΑΑ 
2007-2013. 

12. Του Νόμου 3852/2010 «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης» (ΦΕΚ 87/Α'). 

13. Του Νόμου 3874/2010 (ΦΕΚ 151/Α76-9-2010) «Μητρώο 
Αγροτών και Αγροτικών Εκμεταλλεύσεων». 

14. Του Καν. (ΕΚ) αριθμ. 1698/2005 του Συμβουλίου για 
τη στήριξη της αγροτικής ανάπτυξης από το Ε.Γ.Τ.Α.Α., 
όπως τροποποιημένος ισχύει. 

15. Του Καν. (ΕΚ) αριθμ. 1974/2006 της Επιτροπής για 
τη θέσπιση λεπτομερών κανόνων εφαρμογής του Κα¬ 
νονισμού (ΕΚ) αριθμ. 1698/2005 του Συμβουλίου για τη 
στήριξη της αγροτικής ανάπτυξης από το Ευρωπαϊκό 
Γεωργικό Ταμείο Αγροτικής Ανάπτυξης (Ε.Γ.Τ.Α.Α.), όπως 
τροποποιημένος ισχύει. 

16. Του Κανονισμό (ΕΚ) αριθ. 1320/2006 της Επιτροπής, 
της 5ης Σεπτεμβρίου 2006, για τη θέσπιση μεταβατικών 
κανόνων όσον αφορά τη στήριξη της αγροτικής ανά¬ 
πτυξης που προβλέπεται από τον κανονισμό (ΕΚ) αριθ. 
1698/2005 του Συμβουλίου. 

17. Του Κανονισμό (ΕΕ) αριθ. 65/2011 της Επιτροπής της 
27ης Ιανουάριου 2011, για τη θέσπιση λεπτομερών κα¬ 
νόνων εφαρμογής του κανονισμού (ΕΚ) αριθ. 1698/2005 
του Συμβουλίου όσον αφορά την εφαρμογή διαδικασι¬ 
ών ελέγχου καθώς και την πολλαπλή συμμόρφωση σε 
σχέση με μέτρα στήριξης της αγροτικής ανάπτυξης. 

18. Του Καν. (ΕΚ) 73/2009 του Συμβουλίου σχετικά με 
τη θέσπιση κοινών κανόνων για τα καθεστώτα άμεσης 
στήριξης για τους γεωργούς στα πλαίσια της κοινής 
γεωργικής πολιτικής και για τη θέσπιση ορισμένων 
καθεστώτων στήριξης για τους γεωργούς και για την 
τροποποίηση των κανονισμών (ΕΚ) αριθ. 1290/2005, (ΕΚ) 
αριθ. 247/2006, (ΕΚ) αριθ. 378/2007 και για την κατάρ¬ 
γηση του κανονισμού (ΕΚ) αριθ. 1782/2003. 

19. Του Κανονισμό (ΕΚ) αριθ. 1122/2009 της Επιτροπής 
της 30 Νοεμβρίου 2009 σχετικά με τη θέσπιση λεπτο¬ 
μερών διατάξεων εφαρμογής του κανονισμού (ΕΚ) αριθ. 

73/2009 του Συμβουλίου όσον αφορά την πολλαπλή 
συμμόρφωση, τη διαφοροποίηση και το ολοκληρωμέ¬ 
νο σύστημα διαχείρισης και ελέγχου, στο πλαίσιο των 
καθεστώτων άμεσης στήριξης για τους γεωργούς που 
προβλέπονται στον εν λόγω κανονισμό. 

20. Της αριθμ. Ε(2007) 6015/29-11-2007 απόφαση 
της Επιτροπής ΕΚ. για την έγκριση του Προγράμμα¬ 
τος Αγροτικής Ανάπτυξης της Ελλάδας (Π.Α.Α.) για 
την περίοδο προγραμματισμού 2007-2013 (ΟΟΙ Νο 
2007ΘΒ06ΗΡ0001), όπως ισχύει κάθε φορά και τις τρο¬ 
ποποιήσεις του Π.Α.Α., που δεν απαιτούν τροποποίηση 
της συγκεκριμένης απόφασης της Επιτροπής. 

21. Την υπ’ αριθμ. 282966/09-07-2007 κοινή απόφαση 
των Υπουργών Οικονομίας και Οικονομικών και Αγροτι¬ 
κής Ανάπτυξης και Τροφίμων «Εγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕ- 
ΓΕΠ» (ΦΕΚ 1205/Β72007), όπως ισχύει κάθε φορά. 

22. Την αριθ. 324005/9.9.08 κοινή υπουργική απόφαση 
(ΦΕΚ 1886/τ.Β7ΐ2.9.2008) με τίτλο «Αναδιάρθρωση, αρμο¬ 
διότητες και κατανομή προσωπικού Ειδικών Υπηρεσιών 
του Υπουργείου Αγροτικής Ανάπτυξης και Τροφίμων 
για το Πρόγραμμα Αγροτικής Ανάπτυξης της Ελλάδας 
2007-2013» και την υπ’ αριθμ. 135073/3-2-2011 (ΦΕΚ 315/Β7 
25-2-2011) κοινή υπουργική απόφαση τροποποίησής της. 

23. Την αριθ. 8932/22-9-08 απόφαση του Υπουργού 
Αγροτικής Ανάπτυξης και Τροφίμων για τη θέσπιση 
Συστήματος Διαχείρισης και Ελέγχου του Προγράμμα¬ 
τος Αγροτικής Ανάπτυξης της Ελλάδας 2007-2013 (ΦΕΚ 
2153 Β708), όπως αυτό τροποποιήθηκε με την υπ’ αριθμ. 
11246/10 απόφαση του Υπουργού Αγροτικής Ανάπτυξης 
και Τροφίμων «Τροποποίηση και κωδικοποίηση του συ¬ 
στήματος διαχείρισης και ελέγχου του προγράμματος 
ΑΓΡΟΤΙΚΗ ΑΝΑΠΤΥΞΗ ΤΗΣ ΕΛΛΑΔΑΣ 2007-2013» (ΦΕΚ 
14/τ.Β7ΐ5-1-2010)» και με την 2049/20.4.2011 απόφαση του 
Υπουργού Αγροτικής Ανάπτυξης και Τροφίμων «Τροπο¬ 
ποίηση και κωδικοποίηση του Συστήματος Διαχείρισης 
και Ελέγχου του Προγράμματος Αγροτική Ανάπτυξη της 
Ελλάδας 2007-2013» (ΦΕΚ 1183/Β79.6.2011). 

24. Την αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

25. Την 521/30.10.2014 «Καθορισμός αρμοδιοτήτων 
του Αναπληρωτή Υπουργού Περιβάλλοντος, Ενέργειας 
και Κλιματικής Αλλαγής Νικόλαου Ταγαρά» (ΦΕΚ 2971/ 
Β74.11.2014). 

26. Την αριθμ. 2/70207/0020/14-11-2011 απόφαση του 
Αναπληρωτή Υπουργού Οικονομικών «Εγκριση ανάληψης 
υποχρέωσης». 

27. Την αριθμ. 44/17-1-2014 (ΑΔΑ ΒΙΨ9Β-ΜΥΣ) απόφαση 
έγκρισης πίστωσης. 

28. Το έγγραφο αριθ. 4110/Α/27-1-2014 του Υπουργείου 
Περιβάλλονος 

29. Την αριθμ. 2/77421/ΔΠΓΚ έγκριση ανάληψης υπο¬ 
χρέωσης. 

30. Την αριθμ. 2532/152634/2-12-2014 (ΑΔΑ ΩΞΔΒ-ΣΙΠ 
απόφαση έγκρισης δέσμευσης πίστωσης. 

31. Ότι από την παρούσα προκαλείται Δημόσια Δαπάνη 
σε βάρος του κρατικού προϋπολογισμού όπως προβλέ- 
πεται στο άρθρο 13 της παρούσας. 

32. Την αριθμ. 1653/4-4-2014 σύμφωνη γνώμη της Ε.Υ.Δ. 
Π.Α.Α. 

33. Την αριθμ. 31650/17-3-2014 σύμφωνη γνώμη του 
Ο.Π.Ε.Κ.Ε.Π.Ε., αποφασίζουμε: 


Άρθρο 1 

Σκοπός - Στόχοι 

Με την παρούσα απόφαση ορίζεται το απαραίτητο 
θεσμικό πλαίσιο, για την ομαλή συνέχιση της χορήγησης 
οικονομικών ενισχύσεων στο πλαίσια του προγράμμα¬ 
τος της πρώτης δάσωσης γεωργικών γαιών του Μέτρου 
221 που αφορά τους δικαιούχους οι οποίοι εντάχθηκαν 
στο πλαίσιο της εφαρμογής των κανονισμών (ΕΟΚ) 
2080/92, (ΕΚ)1257/99 και των οποίων οι πληρωμές είναι 
στο πλαίσιο του Προγράμματος Αγροτικής Ανάπτυξης 
(ΠΑΑ) 2007-2013. 

Σκοπός είναι η διασφάλιση της επίτευξης του στόχου 
του μέτρου, δηλαδή της προστασίας και βελτίωσης του 
περιβάλλοντος και ιδίως: 

• Της ενίσχυσης της αντιδιαβρωτικής προστασίας 

• Της διατήρησης της βιοποικιλότητας και 

• Της άμβλυνσης των κλιματικών μεταβολών 

Αρθρο 2 

Φορείς αρμόδιοι για τη διαχείριση 
και εφαρμογή του μέτρου 

1. Φορέας Διαχείρισης (ΦΔ) ορίζεται η Ειδική Υπηρεσία 
Διαχείρισης του Προγράμματος Αγροτικής Ανάπτυξης 
Ελλάδας 2007 - 2013. 

2. Φορέας Εφαρμογής (ΦΕ) ορίζεται η Ειδική Υπηρεσία 
Εφαρμογής ΠΑΑ - Ανταγωνιστικότητα. 

3. Φορείς Υλοποίησης (ΦΥ) ορίζονται οι Δασικές Υπη¬ 
ρεσίες (Δασαρχεία και Δ/νσεις Δασών των Νομών χω¬ 
ρίς Δασαρχεία) των Αποκεντρωμένων Διοικήσεων της 
χώρας. 

4. Οργανισμός Πληρωμής ορίζεται ο Οργανισμός Πλη¬ 
ρωμών και Ελέγχου Κοινοτικών Ενισχύσεων Προσανα¬ 
τολισμού και Εγγυήσεων (ΟΠΕΚΕΠΕ). 

Αρθρο 3 

Εννοιολογικοί Προσδιορισμοί 

Για την εφαρμογή της παρούσας ισχύουν οι κάτωθι 
εννοιολογικοί προσδιορισμοί: 

1. Επαγγελματίας αγρότης 

Νοείται το ενήλικο φυσικό πρόσωπο, το οποίο είναι 
εγγεγραμμένο στο Μητρώο Αγροτών και Αγροτικών 
Εκμεταλλεύσεων (ΜΑΑΕ) ως κατά κύριο επάγγελμα 
αγρότης, σύμφωνα με τα εδάφια α και β της παρ. 2 
του άρθρου 2 του Ν. 3874/2010 (ΦΕΚ 151/Α76-9-2010), 
όπως κάθε φορά ισχύει. 

2. Κάτοχος αγροτικής εκμετάλλευσης 

Νοείται το ενήλικο φυσικό πρόσωπο ή το νομικό πρό¬ 
σωπο, το οποίο είναι εγγεγραμμένο στο Μητρώο Αγρο¬ 
τών και Αγροτικών Εκμεταλλεύσεων (ΜΑΑΕ), σύμφωνα 
με το εδάφιο γ της παρ. 1 του άρθρου 2 του Ν. 3874/2010 
(ΦΕΚ 151/Α/6-9-2010), όπως κάθε φορά ισχύει. 

3. Αγροτική εκμετάλλευση 

Όπως ορίζεται στο εδάφιο δ της παρ. 1 του άρθρου 2 
του Ν. 3874/2010 (ΦΕΚ 151/Α76-9-2010) όπως κάθε φορά 
ισχύει. 

4. Γεωργική έκταση: Γεωργική έκταση νοείται η συνο¬ 
λική έκταση της αρόσιμης γης, των μόνιμων βοσκοτό¬ 
πων και των μόνιμων φυτειών εκφρασμένη σε εκτάρια 
(Ηα) με ακρίβεια δυο δεκαδικών ψηφίων. 

5. Αγροτική δραστηριότητα 

Αγροτική δραστηριότητα, σύμφωνα με το Μητρώο 
Αγροτών και αγροτικών Εκμεταλλεύσεων, όπως ορίζεται 
στο εδάφιο στ της παρ. 1 του άρθρου 2 του Ν. 3874/2010 

(ΦΕΚ151/Α76-9-2010) όπως κάθε φορά ισχύει, είναι κάθε 
επαγγελματική δραστηριότητα σε έναν τουλάχιστον 
από τους κλάδους της αγροτικής οικονομίας, δηλαδή 
της φυτικής, της ζωικής ή της θαλάσσιας αλιείας, της 
σπογγαλιείας, της οστρακαλιείας, της αλιείας εσωτερι¬ 
κών υδάτων και της υδατοκαλλιέργειας, που αποσκοπεί 
στην παραγωγή αγροτικών προϊόντων, στη διαχείριση 
ανανεώσιμων πηγών ενέργειας έως 100 Κ\Λ/, στη λει¬ 
τουργία αγροτο-τουριστικών μονάδων έως 10 δωματίων 
και στη δασική παραγωγή. 

6. Νόμιμη κατοχή 

Η νόμιμη κατοχή αγροτεμαχίου τεκμηριώνεται: 

α. Για ιδιόκτητα αγροτεμάχια 

Για τις περιοχές της χώρας που έχουν ενταχθεί στο 
κτηματολόγιο με την υποβολή αντίγραφου του κτημα¬ 
τολογίου. Σε περίπτωση που δεν έχει γίνει κτηματογρά- 
φηση στην περιοχή με την προσκόμιση των παρακάτω 
εγγράφων: 

αα. Όταν ο αϊτών είναι κύριος των επιλέξιμων αγροτε¬ 
μαχίων, υποβάλλεται ο νόμιμος τίτλος ιδιοκτησίας και 
το πιστοποιητικό μεταγραφής από το αρμόδιο υποθηκο¬ 
φυλακείο. Στην περίπτωση που δεν υπάρχει τίτλος ιδι¬ 
οκτησίας, υποβάλλεται αντίγραφο του Ε9 ή συμβόλαιο 
που αποδεικνύει τη νόμιμη κατοχή των αγροτεμαχίων 
στις περιπτώσεις που δεν έχει ακόμα χρονικά ενημε¬ 
ρωθεί το Ε9. Οι γεωργοί υποχρεούνται να αναγράφουν, 
για όλα τα αγροτεμάχια που δηλώνουν στην Ενιαία 
Αίτηση και έχουν εντάξει στο μέτρο, κατά περίπτωση 
τον Αριθμό Ταυτότητας Ακινήτου (Α.Τ.ΑΚ.) όπως αυτός 
προσδιορίζεται στο Ε9. 

ββ. Όταν ο αϊτών είναι επικαρπωτής των επιλέξιμων 
αγροτεμαχίων, υποβάλλεται ακριβές αντίγραφο της 
συμβολαιογραφικής πράξης σύστασης της επικαρπίας 
και το πιστοποιητικό μεταγραφής της από το αρμόδιο 
υποθηκοφυλακείο. 

β. Για μισθωμένα αγροτεμάχια 

αα. Όταν ο αϊτών είναι μισθωτής, με την υποβολή του 
ιδιωτικού συμφωνητικού μίσθωσης. Στα ιδιωτικά συμ¬ 
φωνητικά μίσθωσης πρέπει να αναφέρονται αναλυτικά 
για κάθε αγροτεμάχιο η ακριβής τοποθεσία, η έκταση, 
το χαρτογραφικό υπόβαθρο, ο Α.Φ.Μ. του ιδιοκτήτη και 
η χρονική περίοδος της μίσθωσης. Η διάρκεια της μί¬ 
σθωσης πρέπει να καλύπτει την περίοδο δέσμευσης 
του δικαιούχου. 

ββ. Σε περίπτωση μίσθωσης με διάρκεια μεγαλύτερη 
των εννέα (9) ετών, με την υποβολή ακριβούς αντιγρά¬ 
φου της συμβολαιογραφικής πράξης μίσθωσης και το 
πιστοποιητικό μεταγραφής της από το αρμόδιο υπο¬ 
θηκοφυλακείο. 

Γ ια τα μισθωτήρια συμβόλαια ισχύει η ηλεκτρονική 
υποβολή του μισθωτηρίου συμβολαίου, σύμφωνα με τη 
νέα υπηρεσία που έχει αναπτύξει η Γ ενική Γ ραμματεία 
Πληροφοριακών Συστημάτων. 

7. Αιτήσεις 

• Αίτηση Ενιαίας Ενίσχυσης (ΑΕΕ): η ετήσια αίτηση 
που υποβάλλουν οι αγρότες για την ενεργοποίηση των 
ατομικών τους δικαιωμάτων και τη λήψη των άμεσων 
ενισχύσεων, στο πλαίσιο του Καν.73/2009, όπως αυτός 
ισχύει κάθε φορά. 

• Αίτηση πληρωμής: η ετήσια αίτηση που υποβάλλει 
ο δικαιούχος για τη χορήγηση της πληρωμής από τις 
εθνικές αρχές και η οποία αποτελεί παράρτημα της 
Αίτησης Ενιαίας Ενίσχυσης (ΑΕΕ). 


• Δήλωση Εφαρμογής: θεωρείται η ετήσια δήλωση, 
την οποία ο δικαιούχος καταθέτει με την ολοκλήρωση 
των ετήσιων δεσμεύσεων, συνοδευόμενη με τα απαραί¬ 
τητα δικαιολογητικά. 

8. Περίοδος δέσμευσης 

Περίοδος δέσμευσης νοείται η χρονική περίοδος στη 
διάρκεια της οποίας οι δικαιούχοι και το κράτος δεσμεύ¬ 
ονται να τηρήσουν τις συμβατικές τους υποχρεώσεις. 

9. Συμβατικές υποχρεώσεις 

Συμβατικές υποχρεώσεις νοούνται οι υποχρεώσεις 
που αναλαμβάνουν να εφαρμόζουν τα συμβαλλόμενα 
μέρη κατά τη διάρκεια της περιόδου δέσμευσής τους. 
Ειδικότερα για τις φυτείες που έχουν υπερβεί το 7ο 
έτος ηλικίας ισχύουν όσα αναφέρονται στο αρθ. 5 της 
παρούσας. 

10. Δασοπεριβαλλοντικός φάκελος 

Γ ια τις ανάγκες της εφαρμογής της παρούσας απόφα¬ 
σης τηρείται υποχρεωτικά, Δασοπεριβαλλοντικός φάκε¬ 
λος ο οποίος πρέπει να είναι διαθέσιμος στις ελεγκτικές 
αρχές και περιλαμβάνει τα παραστατικά ένταξης, την 
απόφαση έγκρισης της επένδυσης ή τυχόν τροποποι¬ 
ήσεις της καθώς και αντίγραφα των ετήσιων αιτήσεων 
πληρωμής και δηλώσεων εφαρμογής, έντυπα ελέγχων 
και λοιπά έγγραφα που τεκμηριώνουν την πληρωμή. 

11. Ο.Π.Σ.Α.Α. 

Νοείται το Ολοκληρωμένο Πληροφοριακό Σύστημα 
Αγροτικής Ανάπτυξης. 

12. Πληροφοριακό Σύστημα 

Νοείται κάθε μικρό πληροφοριακό σύστημα που λει¬ 
τουργεί παράλληλα με το ΟΠΣΑΑ και το ΟΣΔΕ για τις 
ανάγκες εφαρμογής του μέτρου. 

13. Δηλωθείσα έκταση: 

Η έκταση που δηλώνεται στην αίτηση πληρωμής από 
τον δικαιούχο. 

14. Προσδιορισθείσα έκταση: 

Η έκταση, για την οποία έχουν εκπληρωθεί όλοι οι 
όροι που περιλαμβάνονται στους κανόνες επιλεξιμότη- 
τας για τη χορήγηση της ενίσχυσης και είναι αποτέλε¬ 
σμα ελέγχων (διοικητικών, επιτόπιων, τηλεπισκόπησης). 

Άρθρο 4 
Δικαιούχοι 

1. Δικαιούχοι των ενισχύσεων είναι όσοι εντάχθηκαν 
στο πλαίσιο της εφαρμογής των στους οποίους κα¬ 
ταβάλλονται οι προβλεπόμενες από τους παραπάνω 
κανονισμούς ενισχύσεις, σύμφωνα με τις εκδοθείσες 
εφαρμοστικές αποφάσεις. 

2. Δεν δύναται να είναι δικαιούχοι των ενισχύσεων της 
παρούσας απόφασης, έστω και αν πληρούν τις προϋ¬ 
ποθέσεις της παραγράφουί του παρόντος άρθρου οι 
ακόλουθες κατηγορίες: 

α. Όσοι έχουν ενταχθεί στο καθεστώς της πρόωρης 
συνταξιοδότησης ή οι σύζυγοι αυτών. 

β. Διάδοχοι πρόωρης συνταξιοδότησης για τους οποίους 
έχει εκδοθεί απόφαση αποκλεισμού από τη λήψη οποια¬ 
δήποτε ενίσχυσης στον αγροτικό τομέα για δέκα έτη. 

γ. Ανήλικα άτομα. 

Αρθρο 5 

Δασοκομικοί Χειρισμοί/Καλλιεργητικές 
δασοκομικές επεμβάσεις των 
δασωμένων γαιών - Δεσμεύσεις δικαιούχων 

Α. Δασοκομικοί χειρισμοί/Καλλιεργητικές δασοκομικές 
επεμβάσεις των δασωμένων γαιών 

1. Οι δικαιούχοι, εφόσον οι φυτείες τους έχουν υπερβεί 
το 7ο έτος ηλικίας και αυτές βρίσκονται σε συνθήκες 
καλής κατάστασης δύναται να προβαίνουν σταδιακά 
στις κατάλληλες καλλιεργητικές δασοκομικές επεμβά¬ 
σεις (όπως αραιώσεις και κλαδεύσεις). Οι επεμβάσεις 
αυτές, εγκρίνονται αρμοδίως από την οικεία Δασική 
Υπηρεσία ύστερα από αίτημα του δικαιούχου ή μετά 
από διαπίστωση της αρμόδιας επιτροπής μη δημόσιας 
δασοπονίας. Οι αραιώσεις έχουν την έννοια του καθα¬ 
ρισμού με σκοπό την απομάκρυνση των δένδρων που 
υπολείπονται σε αύξηση και την ενίσχυση εκείνων των 
ατόμων που έχουν το καλύτερο μορφότυπο (επιλεκτικές 
υλοτομίες). 

2. Η αρμόδια Δασική Υπηρεσία για την χορήγηση της 
σχετικής αδείας στα πλαίσια των διατάξεων της δασι¬ 
κής νομοθεσίας θα εξετάζει, παρουσία του δικαιούχου, 
την τεκμηρίωση της σκοπιμότητας του αιτήματος από 
δασοπονική άποψη και ανάλογα με τον χρόνο στον 
οποίο βρίσκεται η φυτεία, το είδος και το μέσο ύψος 
των δασικών δένδρων, καθώς και την ποιότητα του τό¬ 
που, θα προσδιορίζει τον ελάχιστο αριθμό των ατόμων 
ανά στρέμμα κατ’ έτος ή κατά το χρονικό διάστημα 
μεταξύ των δασοκομικών χειρισμών. 

3. Σε κάθε περίπτωση από τις οποιεσδήποτε τεχνικές 
επεμβάσεις δεν θα μειώνεται το μέγεθος της έκτασης 
της επένδυσης. Ο ελάχιστος αριθμός των φυτών, μετά 
το έβδομο έτος εφαρμογής των δεσμεύσεων και καθ’ 
όλη τη διάρκεια της περιόδου δέσμευσης, δεν θα είναι 
μικρότερος από τα 70 φυτά το στρέμμα για τις φυτείες 
στις οποίες προβλέπονταν η φύτευση με 160 ή 250 φυτά 
το στρέμμα, ενώ για τις φυτείες των ευγενών πλατύ¬ 
φυλλων και λοιπών ειδών, για τις οποίες προβλέπονταν 
φύτευση με 28 φυτά το στρέμμα, ο αριθμός των φυτών 
δεν θα είναι μικρότερος από 20 φυτά το στρέμμα. Σε 
κάθε περίπτωση να τηρείται σχετική ομοιομορφία κα¬ 
τανομής των δενδρυλλίων στο αγροτεμάχιο. 

Β. Δεσμεύσεις δικαιούχων 

1. Οι δικαιούχοι οφείλουν να διατηρούν την φυτεία 
σε καλή κατάσταση (καλή ζωτικότητα φυτών, καθαρός 
υποόροφος για αποφυγή διάδοσης ασθενειών, αποφυγή 
πυρκαγιάς). 

2. Ο ελάχιστος αριθμός των φυτών, μετά το έβδομο 
έτος εφαρμογής των δεσμεύσεων και καθ’ όλη τη διάρ¬ 
κεια της περιόδου δέσμευσης, δεν θα είναι μικρότερος 
από τα 70 φυτά το στρέμμα για τις φυτείες στις οποίες 
προβλέπονταν η φύτευση με 160 ή 250 φυτά το στρέμ¬ 
μα, ενώ για τις φυτείες των ευγενών πλατύφυλλων και 
λοιπών ειδών, για τις οποίες προβλέπονταν φύτευση με 
28 φυτά το στρέμμα, ο αριθμός των φυτών δεν θα είναι 
μικρότερος από 20 φυτά το στρέμμα. 

Άρθρο 6 

Τροποποίηση Απόφασης Έγκρισης - Μεταβίβαση 

1. Τροποποίηση της απόφασης έγκρισης των δικαιού¬ 
χων του άρθρου 4 μπορεί να γίνει: 

α) Μετά από αίτηση του δικαιούχου και εφόσον: 

• Συντρέχουν λόγοι ανώτερης βίας. 

• Μέρος ή το σύνολο της εκμετάλλευσης και οι αντί¬ 
στοιχες αναληφθείσες υποχρεώσεις μεταβιβαστούν σε 
άλλο πρόσωπο (αποδέκτες μεταβίβασης) για το υπό¬ 
λοιπο της δέσμευσης. Η τροποποίηση αυτή μπορεί να 
πραγματοποιηθεί μόνο μία φορά για κάθε επένδυση σε 
όλη τη διάρκεια της περιόδου δέσμευσης εκτός των 
περιπτώσεων ανωτέρας βίας του άρθρου 10 της πα¬ 
ρούσας απόφασης. 


• Έχουν τροποποιηθεί τα στοιχεία ένταξης ως προς 
την έκταση ώστε να ληφθούν υπόψη τα επικαιροποιη- 
μένα ψηφιακά δεδομένα της ταυτότητας κάθε αγροτε¬ 
μαχίου αναφοράς και να μην επιβάλλονται μειώσεις και 
αποκλεισμοί σε σχέση με τα κριτήρια επιλεξιμότητας, 
σύμφωνα με το Π.Α.Α,. Η τροποποίηση αυτή μπορεί να 
πραγματοποιηθεί μόνο μία φορά για κάθε επένδυση σε 
όλη τη διάρκεια της περιόδου δέσμευσης. 

β) Από τον φορέα υλοποίησης, ως αποτέλεσμα της 
πραγματοποίησης ελέγχων και εφόσον κριθεί απαραί¬ 
τητο. 

Τροποποίηση της απόφασης ένταξης δικαιολογείται 
εφόσον μετά την πραγματοποίηση των προβλεπόμενων 
ελέγχων του άρθρου 8 της παρούσας απόφασης, δια¬ 
πιστωθεί απόκλιση στα δηλωθέντα στοιχεία. Η τροπο¬ 
ποίηση γίνεται με τη σύμφωνη γνώμη του δικαιούχου, 
έχει ισχύ από το επόμενο έτος εφαρμογής, πραγματο¬ 
ποιείται μετά την επιβολή κυρώσεων και μόνον εφόσον 
πρόκειται για απόκλιση με μόνιμο χαρακτήρα. 

Δεν εγκρίνονται τροποποιήσεις της σύμβασης που 
οδηγούν σε υπέρβαση του εγκεκριμένου ύψους ενί¬ 
σχυσης του δικαιούχου για τα έτη μέχρι τη λήξη της 
παρούσας προγραμματικής περιόδου. 

2. Για τις μεταβιβάσεις ισχύουν τα εξής: 

α. Ο αποδέκτης αναλαμβάνει όλα τα δικαιώματα και 
τις υποχρεώσεις του μεταβιβάζοντος, που απορρέουν 
από την έννομη σχέση μεταξύ του μεταβιβάζοντος και 
της αρμόδιας αρχής, την οποία δημιουργεί η υπογρα- 
φείσα απόφαση έγκρισης. 

β. Αποδέκτης της μεταβίβασης δύναται να είναι μόνο 
ένα πρόσωπο. Σε περίπτωση δημιουργούμενων συνιδι- 
οκτησιών λόγω μεταβίβασης κληρονομιάς οι αποδέκτες 
τέτοιας μεταβίβασης οφείλουν να διασφαλίζουν μέσω 
ιδιωτικών συμφωνητικών την ύπαρξη ενός δικαιούχου 
ανά επένδυση. 

Αρθρο 7 

Διαδικασία χορήγησης της ενίσχυσης 

1. Γ ια τη λήψη της κατ’ έτος ενίσχυσης οι δικαιούχοι 
υποβάλλουν αίτηση πληρωμής στο φορέα συμπλήρω¬ 
σης και υποβολής της ΑΕΕ, το αργότερο μέχρι την 15η 
Μάίου κάθε έτους εφαρμογής. 

2. Οι δικαιούχοι καταθέτουν στο φορέα υλοποίησης, 
δήλωση εφαρμογής. Κατά την παραλαβή της δήλωσης 
εφαρμογής από τους φορείς υλοποίησης χορηγείται 
αριθμός ηλεκτρονικού πρωτοκόλλου. Η δήλωση εφαρ¬ 
μογής μπορεί να υποβληθεί από τους δικαιούχους και 
ηλεκτρονικά στο Σύστημα που υποστηρίζει την εφαρμο¬ 
γή του μέτρου λαμβάνοντας ηλεκτρονικό πρωτόκολλο, 
σύμφωνα με αναλυτικές οδηγίες που δίνονται με εγκύ¬ 
κλιο του ΟΠΕΚΕΠΕ. 

3. Οι δηλώσεις εφαρμογής υποβάλλονται από 10 Ια¬ 
νουάριου κάθε έτους μέχρι και την τελευταία ημέρα 
του Φεβρουάριου για δεσμεύσεις που αφορούν στο 
προηγούμενο έτος. Στην περίπτωση ηλεκτρονικής 
υποβολής η κατάθεση των δηλώσεων εφαρμογής, με 
τα συνημμένα δικαιολογητικά, στο φορέα υλοποίησης, 
υλοποιείται εντός 10 εργάσιμων ημερών από την ηλε¬ 
κτρονική υποβολή. 

4. Η δήλωση εφαρμογής συνοδεύεται από τα κάτωθι 
δικαιολογητικά: 

• Ενυπόγραφη αίτηση πληρωμής, κάθε έτους εφαρμο¬ 
γής της παραγράφου 1 του παρόντος άρθρου. 

• Φωτοτυπία της πρώτης σελίδας του βιβλιαρίου τρα¬ 
πεζικού λογαριασμού σε περίπτωση που είναι διαφορε¬ 
τικός σε σχέση με αυτόν της ΑΕΕ. 

• Φωτοτυπία της αστυνομικής ταυτότητας σε περί¬ 
πτωση που αυτή είναι διαφορετική από την υποβληθεί- 
σα στην αίτηση πληρωμής 

Η κατηγορία στην οποία ανήκει ο δικαιούχος προκει- 
μένου να υπολογιστεί το ποσό της ετήσιας πριμοδό¬ 
τησης για απώλεια γεωργικού εισοδήματος προκύπτει 
μηχανογραφικά βάσει του ποσοστού του ΜΑΑΕ του 
αντίστοιχου έτους εφαρμογής. Σε περίπτωση μη επικαι- 
ροποίησης της εγγραφής του δικαιούχου στο ΜΑΑΕ, ο 
δικαιούχος θα λαμβάνει την ενίσχυση για αντιστάθμιση 
των εισοδηματικών απωλειών γεωργικού εισοδήματος 
που αντιστοιχεί σε «μη γεωργό», ανάλογα με το καθε¬ 
στώς, με το οποίο εντάχθηκε στο μέτρο. 

5. Οι φορείς υλοποίησης μετά την καταχώρηση στο 
σύστημα των στοιχείων των δηλώσεων εφαρμογής προ¬ 
βαίνουν στη διεξαγωγή των ελέγχων όπως περιγράφο- 
νται στο άρθρο 8 της παρούσας και καταχωρούν τα 
αποτελέσματα αυτών στο σύστημα. Συντάσσουν ανα¬ 
λυτικές καταστάσεις πληρωμής του έτους εφαρμογής 
ανά καθεστώς ένταξης. Οι αναλυτικές καταστάσεις 
πληρωμής αναρτώνται στον πίνακα ανακοινώσεων των 
φορέων υλοποίησης, προκειμένου να υποβληθούν από 
τους δικαιούχους ενστάσεις εντός πέντε (5) εργασίμων 
ημερών από την ημερομηνία της πρώτης ανάρτησης. 

6. Οι ενστάσεις εξετάζονται, εντός διαστήματος δέκα 
(10) εργασίμων ημερών από την ημερομηνία υποβολής 
τους, από τριμελή επιτροπή η οποία ορίζεται με από¬ 
φαση του Γενικού Γραμματέα της Αποκεντρωμένης Δι¬ 
οίκησης. Στην επιτροπή εξέτασης των ενστάσεων δεν 
μπορούν να συμμετέχουν μέλη τα οποία διεξήγαγαν, σε 
προγενέστερο στάδιο, οποιοδήποτε έλεγχο που αφο¬ 
ρούσε την αίτηση πληρωμής και τη δήλωση εφαρμογής 
του ενιστάμενου. 

7. Μετά την εκδίκαση των ενστάσεων οι φορείς υλο¬ 
ποίησης συγκροτούν ανά έτος εφαρμογής και ανά καθε¬ 
στώς ένταξης φάκελο πληρωμής δικαιούχων, σύμφωνα 
με τους κωδικούς παρτίδας που προκύπτουν από το 
μηχανογραφικό σύστημα και προβαίνουν στην αναγνώ¬ 
ριση και εκκαθάριση της δαπάνης. Ο έλεγχος των φα¬ 
κέλων πληρωμής διενεργείται από εξουσιοδοτημένους 
υπαλλήλους του φορέα υλοποίησης, σύμφωνα με ισχύον 
έγγραφο ανάθεσης αρμοδιοτήτων και σύμφωνα με τα 
αναφερόμενα σε εγκύκλιο του ΟΠΕΚΕΠΕ. 

Άρθρο 8 
Έλεγχοι 

1. Γ ενικές αρχές ελέγχων 

α. Στόχος των ελέγχων είναι να διασφαλιστεί κατά 
τον πλέον αποτελεσματικό τρόπο η τήρηση των όρων 
χορήγησης της ενίσχυσης κατά το στάδιο της πλη¬ 
ρωμής. 

Οι έλεγχοι διακρίνονται σε διοικητικούς και επιτόπι¬ 
ους. Ο διοικητικός και ο επιτόπιος έλεγχος μιας εκμε¬ 
τάλλευσης διενεργείται από διαφορετικούς ελεγκτές. 

β. Σε όλες τις περιπτώσεις ελέγχων (διοικητικών 
και επιτόπιων) συμπληρώνονται τα αντίστοιχα φύλλα 
ελέγχων, τα οποία καταχωρούνται στο πληροφοριακό 
σύστημα. 

2, 'Ελεγχος για την καταβολή των ενισχύσεων για την 
απώλεια εισοδήματος 

Οι έλεγχοι που πραγματοποιούνται διακρίνονται σε 
διοικητικούς και επιτόπιους: 


α. Διοικητικοί έλεγχοι 

Οι διοικητικοί έλεγχοι πραγματοποιούνται από το 
Φορέα Υλοποίησης στο σύνολο (100%) των αιτήσεων 
πληρωμής και διακρίνονται σε διοικητικούς οπτικούς 
και διοικητικούς μηχανογραφικούς - διασταυρωτικούς. 

αα. Οι διοικητικοί οπτικοί περιλαμβάνουν το εμπρόθε¬ 
σμο υποβολής της αίτησης πληρωμής και της δήλωσης 
εφαρμογής και την πληρότητα αυτών. 

ββ. Οι διοικητικοί μηχανογραφικοί - διασταυρωτικοί 
με τα δεδομένα του ΟΣΔΕ και με βάσεις άλλων καθε¬ 
στώτων. 

β. Επιτόπιοι έλεγχοι 

αα. Οι επιτόπιοι έλεγχοι διενεργούνται από δύο τουλά¬ 
χιστον ελεγκτές όπου ο ένας τουλάχιστον είναι δασολό¬ 
γος ή δασοπόνος, όπως αυτοί ορίζονται από το φορέα 
υλοποίησης. Σε περίπτωση που δεν υπάρχει δασολόγος 
ή δασοπόνος τότε με απόφαση του φορέα υλοποίησης 
καθορίζεται άλλος υπάλληλος με σχετική εμπειρία. Με 
την επιφύλαξη του άρθρου 20 παράγραφος 4 του Καν. 
65/2011, και υπό τον όρο ότι δεν τίθεται σε κίνδυνο ο 
στόχος του ελέγχου, μπορεί να προαναγγελθεί η διε¬ 
νέργεια επιτόπιων ελέγχων. Η προαναγγελία περιορίζε¬ 
ται αυστηρά στο απολύτως αναγκαίο χρονικό διάστημα 
και δεν υπερβαίνει τις 14 ημέρες. Οι επιτόπιοι έλεγχοι 
πρέπει να καλύπτουν το σύνολο των υποχρεώσεων των 
δεσμεύσεων του δικαιούχου όπως περιγράφεται στο 
άρθρο 5 της παρούσας καθώς και το σύνολο των επί 
πλέον δεσμεύσεων, που μπορούν να ελεγχθούν κατά 
την στιγμή της επίσκεψης. 

ββ. Στον δικαιούχο παρέχεται η δυνατότητα να υπο¬ 
γράψει την έκθεση, για να βεβαιώσει την παρουσία του 
στον έλεγχο και να προσθέσει παρατηρήσεις. Σε περί¬ 
πτωση που έχουν διαπιστωθεί παρατυπίες, ο δικαιούχος 
λαμβάνει αντίγραφο της έκθεσης ελέγχου. 

γγ. Οι επιτόπιοι έλεγχοι πραγματοποιούνται σε δείγμα 
που καλύπτει τουλάχιστον το 2,5% των δικαιούχων διότι 
έχει παρέλθει το πέμπτο έτος από την πρώτη παραλαβή 
της επένδυσης. Οι αιτούντες που έχουν κριθεί μη επιλέ¬ 
ξιμοι μετά τους διοικητικούς ελέγχους, δεν λαμβάνονται 
υπόψη για τον υπολογισμό του ποσοστού 2,5%. 

δδ. Σε περίπτωση αποκλίσεων μεταξύ δηλωθέντων 
και διαπιστωθέντων στοιχείων σε σημαντικό αριθμό 
αιτήσεων καθώς επίσης και σε ιδιαίτερες περιπτώσεις, 
όπως καταγγελίες και υπόνοιες για απάτη, το δείγμα 
αυξάνεται κατά περίπτωση κατά το τρέχον και το επό¬ 
μενο έτος. 

εε. Το δείγμα εξάγεται μηχανογραφικά με βάση τα 
ακόλουθα: 

- Τυχαία επιλογή που καλύπτει το 25% του δείγματος 

- Επιλογή, βάσει ανάλυσης κινδύνου, που καλύπτει 
το 75% του δείγματος, βάσει κριτηρίων επιλογής τα 
οποία είναι: 

ί. ύψος ενίσχυσης για το τρέχον έτος εφαρμογής 
ϋ. μέγεθος εκμετάλλευσης (συνολική ενταγμένη έκτα¬ 
ση σε όα) 

μι. αριθμός αγροτεμαχίων της έγκρισης 
ιν. κυρώσεις που επιβλήθηκαν τα παρελθόντα έτη 
εφαρμογής 

3. Έλεγχοι από την ΕΥΕ ΠΑΑ - Ανταγωνιστικότητα 
Ο Φ.Ε. διασφαλίζει μέσω δειγματοληπτικών ελέγχων 
την ορθή εφαρμογή της υλοποίησης των δράσεων από 
τους Φορείς Υλοποίησης, στο πλαίσιο της παρακολού¬ 
θησης της υλοποίησης των δράσεων. 

Η Μονάδα Ελέγχου διασφαλίζει μέσω προγραμμα¬ 
τισμένων ετήσιων ελέγχων, την ορθή εφαρμογή των 
δράσεων από το Φορέα Εφαρμογής και το Φορέα Υλο¬ 
ποίησης. 

4. Έλεγχοι από την Ειδική Υπηρεσία Διαχείρισης 

Η ΕΥΔ ΠΑΑ διασφαλίζει μέσω ελέγχων την ορθή 
εφαρμογή του Συστήματος Διαχείρισης και Ελέγχου. 

5. Έλεγχοι εποπτείας από τον Ο.Π.Ε.Κ.Ε.Π.Ε. 

Ο Ο.Π.Ε.Κ.Ε.Π.Ε. διενεργεί ελέγχους εποπτείας με 
σκοπό: 

• Την παρακολούθηση και την επιτήρηση της επάρκει¬ 
ας των Φορέων Υλοποίησης τόσο σε ό,τι αφορά στην 
ελεγκτική διαδικασία όσο και σε εκείνη της έγκρισης 
των πληρωμών. 

• Την εξακρίβωση της τήρησης της σχετικής νομοθε¬ 
σίας, των κατευθυντηρίων γραμμών και οδηγιών σχετικά 
με τη διαδικασία πληρωμών. 

Άρθρο 9 
Κυρώσεις 

Η μη τήρηση των δεσμεύσεων κατά την εφαρμογή της 
δράσης επισύρει τις ακόλουθες κυρώσεις: 

1. Εκπρόθεσμη υποβολή αίτησης πληρωμής: 

Εκτός περιπτώσεων ανωτέρας βίας, όπως αναφέρο- 
νται στο άρθρο 10 της παρούσας, η υποβολή αίτησης 
πληρωμής μετά τη λήξη της προθεσμίας που ορίζεται 
στο άρθρο 7 της παρούσας, οδηγεί σε μείωση κατά 1% 
ανά εργάσιμη ημέρα του ποσού που ο δικαιούχος θα 
είχε δικαίωμα να λάβει, εάν η αίτηση είχε υποβληθεί 
εμπρόθεσμα. Σε περίπτωση καθυστέρησης μεγαλύτερης 
των 25 ημερολογιακών ημερών η αίτηση θεωρείται μη 
αποδεκτή. 

2. Μείωση της ενίσχυσης και αποκλεισμός από το 
μέτρο βάσει της έκτασης 

α. Σε καμία περίπτωση δε χορηγείται ενίσχυση για 
έκταση μεγαλύτερη από αυτήν με την οποία εντάχθηκε. 

β. Διαφορά μεταξύ έκτασης ενταχθείσας και δηλω- 
θείσας έκτασης. 

Εάν, για ένα συγκεκριμένο έτος, ο δικαιούχος δε δηλώ¬ 
σει όλες τις γεωργικές εκτάσεις και η διαφορά μεταξύ 
της συνολικής γεωργικής έκτασης που δηλώθηκε την 
αίτηση πληρωμής, αφενός, και της δηλωθείσας έκτασης 
συν τη συνολική έκταση των αγροτεμαχίων που δεν δη¬ 
λώθηκαν, αφετέρου, υπερβαίνει το 3% της δηλωθείσας 
έκτασης, το συνολικό ποσό των ενισχύσεων για μέτρα 
με βάση την έκταση που είναι καταβλητέες στον εν 
λόγω δικαιούχο για το συγκεκριμένο έτος μειώνεται 
σε ποσοστό 0,3%. 

100 χ (έκταση ενταχθείσα- δηλωθείσα έκταση) 
Δηλωθείσα έκταση 

Εάν οι ανωτέρω εκτάσεις έχουν δηλωθεί στο Ο.Σ.Δ.Ε. 
αλλά δεν έχουν γίνει αντικείμενο αίτησης πληρωμής 
των δράσεων δεν εφαρμόζεται η κύρωση. 

γ. Εάν η προσδιορισθείσα έκταση μιας καλλιεργη¬ 
τικής ομάδας ευρεθεί μεγαλύτερη από τη δηλωθείσα 
στην αίτηση πληρωμής (αιτηθείσα), η δηλωθείσα έκταση 
χρησιμοποιείται για τον υπολογισμό της ενίσχυσης και 
μέχρι την έκταση της σύμβασης. 

Εάν η δηλωθείσα έκταση στην αίτηση πληρωμής 
υπερβαίνει την προσδιορισθείσα έκταση για την εν 
λόγω καλλιεργητική ομάδα, η ενίσχυση υπολογίζεται 
με βάση την προσδιορισθείσα έκταση για την εν λόγω 
καλλιεργητική ομάδα. 


Ωστόσο, σε περίπτωση που η διαφορά μεταξύ της 
συνολικής προσδιορισθείσας έκτασης και της συνολι¬ 
κής δηλωθείσας έκτασης στην αίτηση πληρωμής είναι 
μικρότερη ή ίση με 0,1 εκτάριο και δεν αντιπροσωπεύει 
ποσοστό μεγαλύτερο του 20% της συνολικής έκτασης, 
η προσδιορισθείσα έκταση θεωρείται ίση με τη δηλω¬ 
θείσα έκταση. Για τον υπολογισμό αυτό, λαμβάνονται 
υπόψη μόνο οι δηλωθείσες ως μεγαλύτερες εκτάσεις 
σε επίπεδο καλλιεργητικής ομάδας. 

δ. Οι εκτάσεις που δηλώνονται από ένα δικαιούχο, 
για τις οποίες λαμβάνεται το ίδιο ύψος της ενίσχυσης, 
θεωρείται ότι αποτελούν μία ομάδα καλλιέργειας. 

Στην περίπτωση που η έκταση ανά ομάδα καλλιέρ¬ 
γειας, για την οποία ο παραγωγός αιτείται ενίσχυση 
στο πλαίσιοτου μέτρου, υπερβαίνει την έκταση που 
προσδιορίζεται, το ποσοστό της απόκλισης μεταξύ αι- 
τηθείσας και προσδιορισθείσας έκτασης υπολογίζεται 
από τον τύπο: 

100 χ (αιτηθείσα - προσδιορισθείσα) 
προσδιορισθείσα 

και οι μειώσεις υπολογίζονται ως εξής: 
ί. Εάν η διαφορά δεν υπερβαίνει το 3% ή τα δύο (2) 
εκτάρια, η ενίσχυση υπολογίζεται βάσει της προσδιο- 
ρισθείσας έκτασης. 

ϋ. Εάν η διαφορά υπερβαίνει το 3% ή τα δύο (2) εκτά¬ 
ρια, αλλά δεν υπερβαίνει το 20% της προσδιορισθείσας 
έκτασης, η ενίσχυση υπολογίζεται με βάση την προσ- 
διορισθείσα έκταση, μειωμένη κατά το διπλάσιο της 
διαπιστωθείσας διαφοράς και 
ίϋ. Εάν η διαφορά υπερβαίνει το 20% της προσδιορι- 
σθείσας έκτασης, δε χορηγείται καμιά ενίσχυση βάσει 
της έκτασης για την εν λόγω καλλιεργητική ομάδα. 

ιν. Εάν η διαφορά υπερβαίνει το 50% της προσδιορι- 
σθείσας έκτασης, δεν χορηγείται καμία ενίσχυση, την 
οποία θα δικαιούτο ο γεωργός για το εν λόγω ημερο¬ 
λογιακό έτος στο πλαίσιο αυτού του μέτρου με βάση 
την έκταση, όπως προηγουμένως. Επιπλέον το ποσό 
της ενίσχυσης που αντιστοιχεί στη διαφορά μεταξύ της 
αιτηθείσας και της προσδιορισθείσας έκτασης συμψη¬ 
φίζεται με τις πληρωμές για ενισχύσεις στο πλαίσιο 
οποιουδήποτε μέτρου στήριξης σύμφωνα με το άρθρο 
5β του Καν.(ΕΚ) 885/2006 της Επιτροπής, όπως αυτός 
τροποποιήθηκε από τον Καν. (ΕΚ) 1034/2008, τις οποίες 
δικαιούται ο εν λόγω δικαιούχος βάσει αιτήσεων που θα 
καταθέσει κατά τη διάρκεια των τριών ετών εφαρμογής 
που έπονται του έτους εφαρμογής της διαπίστωσης. 
Εάν το ποσό δεν συμψηφίζεται πλήρως με τις εν λόγω 
πληρωμές, το υπόλοιπο παραγράφεται. 

ε. Εάν διαπιστωθεί ότι η διαφορά μεταξύ της αιτηθεί- 
σας έκτασης και της προσδιορισθείσας, οφείλεται σε 
παρατυπίες που διαπράχθηκαν από πρόθεση, δε χορη¬ 
γείται η ενίσχυση την οποία θα δικαιούτο ο κάτοχος της 
εκμετάλλευσης στο πλαίσιο της συγκεκριμένης δράσης 
για το συγκεκριμένο ημερολογιακό έτος, εάν η διαφορά 
αυτή υπερβαίνει το 0,5% της προσδιορισθείσας έκτασης 
ή το 1 εκτάριο. 

Αν η εν λόγω διαφορά υπερβαίνει το 20% της προσ- 
διορισθείσας έκτασης, ο κάτοχος της εκμετάλλευσης 
αποκλείεται από τη λήψη ενισχύσεων μέχρι ποσού 
ίσου με εκείνο που αντιστοιχεί στη διαφορά μεταξύ 
της αιτηθείσας έκτασης και της προσδιορισθείσας και 
επιπλέον το ποσό αυτό συμψηφίζεται με τις πληρωμές 
για ενισχύσεις στο πλαίσιο οποιουδήποτε μέτρου στή- 

ριξης σύμφωνα με το άρθρο 5β του Καν.(ΕΚ) 885/2006 
της Επιτροπής, όπως αυτός τροποποιήθηκε από τον 
Καν. (ΕΚ) 1034/2008, τις οποίες δικαιούται ο εν λόγω 
δικαιούχος βάσει αιτήσεων που θα καταθέσει κατά τη 
διάρκεια των τριών ετών εφαρμογής που έπονται του 
έτους εφαρμογής της διαπίστωσης. Εάν το ποσό δε 
συμψηφίζεται πλήρως με τις εν λόγω πληρωμές, το 
υπόλοιπο παραγράφεται. 

στ. Ως μη προσδιορισθείσες θεωρούνται οι εκτάσεις 
εφόσον δεν είναι δυνατός ο εντοπισμός των εκτάσεων 
που καλύπτονται από την απόφαση έγκρισης. Στην πε¬ 
ρίπτωση αυτή περιλαμβάνονται και: 

• η πώληση αγροτεμαχίων 

• η ασυμφωνία χαρτογραφικών κωδικών 

• η αντικατάσταση αγροτεμαχίων 

αα. Όταν η μείωση της προσδιορισθείσας έκτασης 
είναι μόνιμη, μετά την επιβολή των παραπάνω κυρώσεων 
για το συγκεκριμένο έτος εφαρμογής, οι φορείς υλοποί¬ 
ησης προβαίνουν σε μείωση της έκτασης της σύμβασης. 

ββ. Όταν σε κάποιο αγροτεμάχιο διαπιστωθεί δια¬ 
φορετική χρήση ο δικαιούχος θεωρείται ότι ενήργη- 
σε εκ προθέσεως και αποβάλλεται από το μέτρο και 
επιστρέφει τις μέχρι τότε καταβληθείσες ενισχύσεις 
προσαυξημένες με τους νόμιμους τόκους για το σύνολο 
της επένδυσης. 

3. Πρόσθετες κυρώσεις 

α. Σε περίπτωση που διαπιστωθεί ότι ο υποόροφος 
δεν είναι καθαρός επιβάλλεται κύρωση 3% επί του συ¬ 
νολικού ύψους ενίσχυσης του δικαιούχου. Η ενίσχυση 
καταβάλλεται στον δικαιούχο μετά τον καθαρισμό του 
υποορόφου. 

β. Σε περίπτωση που σε ένα αγροτεμάχιο, μετά το 
έβδομο έτος εφαρμογής και καθ’ όλη την διάρκεια της 
περιόδου, ο αριθμός των φυτών είναι μικρότερος από 
εβδομήντα (70) φυτά το στρέμμα, για τις φυτείες στις 
οποίες προβλέπονταν φύτευση με 160 ή 250 φυτά το 
στρέμμα και μικρότερος από είκοσι (20) φυτά το στρέμ¬ 
μα για τις φυτείες των ευγενών πλατύφυλλων και λοι¬ 
πών ειδών στις οποίες προβλέπονταν φύτευση με 28 
φυτά το στρέμμα, το αγροτεμάχιο απεντάσσεται από 
το μέτρο και ο δικαιούχος υποχρεούται να επιστρέφει 
ως αχρεωστήτως καταβληθέντα τα ποσά που έχουν κα¬ 
ταβληθεί, για το εν λόγω αγροτεμάχιο, τα προηγούμενα 
έτη προσαυξημένα με τους νόμιμους τόκους. 

Σε κάθε περίπτωση η εναπομείνασα έκταση της επέν¬ 
δυσης του δικαιούχου δεν μπορεί να είναι μικρότερη 
από 2 στρέμματα για τους δικαιούχους που εντάχθηκαν 
σύμφωνα με το καθεστώς του Καν. 2080/1992 και μικρό¬ 
τερη από 3 στρέμματα για τους δικαιούχους που εντά¬ 
χθηκαν σύμφωνα με το καθεστώς του Καν. 1257/1999. Σε 
αντίθετη περίπτωση απεντάσσεται όλη η έκταση του 
δικαιούχου και ο δικαιούχος υποχρεούται να επιστρέφει 
ως αχρεωστήτως καταβληθέντα τα ποσά που έχουν 
καταβληθεί, για όλη την έκταση, τα προηγούμενα έτη 
προσαυξημένα με τους νόμιμους τόκους. 

4. Μη υποβολή ΑΕΕ - αίτησης πληρωμής, δήλωσης 
εφαρμογής 

Ο δικαιούχος υποχρεούται να υποβάλλει κάθε χρόνο 
αίτηση ενιαίας ενίσχυσης - αίτηση πληρωμής με ανα¬ 
φορά στον κωδικό παράλληλης δράσης που εφαρμόζει 
ανά αγροτεμάχιο. Μη τήρηση της ανωτέρω υποχρέωσης 
επιφέρει αποκλεισμό από την ενίσχυση για το συγκεκρι¬ 
μένο έτος εφαρμογής. Τα ανωτέρω εφαρμόζονται και 
στην περίπτωση μη υποβολής δήλωσης εφαρμογής. Ως 


«μη υποβολή αίτησης πληρωμής και δήλωσης εφαρμο¬ 
γής» θεωρείται η μη υποβολή τους εντός εξαμήνου από 
την καταληκτική ημερομηνία. Σε περίπτωση επανάληψης 
της παράβασης το επόμενο έτος συνεπάγεται μονομε¬ 
ρής διακοπή της σύμβασης και επιβολή των σχετικών 
κυρώσεων. 

5. Μη συνεργασία κατά τη διάρκεια των ελέγχων 

Σε περίπτωση που ο δικαιούχος αρνείται τον έλεγχο ή 
δεν διευκολύνει ή παρεμποδίζει με οποιοδήποτε τρόπο 
ή δεν συνεργάζεται με εθνικά και κοινοτικά εξουσιο¬ 
δοτημένα ελεγκτικά όργανα κατά τη διεξαγωγή των 
ελέγχων, η εκμετάλλευσή του θεωρείται ως μη ευρε- 
θείσα και δεν χορηγείται καμία ενίσχυση. Σε περίπτωση 
επανάληψης της παράβασης σε επόμενο έλεγχο, ο δι¬ 
καιούχος υποχρεούται να επιστρέφει ως αχρεωστήτως 
καταβληθέντα τα ποσά που του έχουν καταβληθεί τα 
προηγούμενα έτη, προσαυξημένα με τους νόμιμους τό¬ 
κους και αποβάλλεται. 

6. Υποβολή εκ προθέσεως ανακριβών στοιχείων. 

Δικαιούχοι που από επιτόπιο ή διοικητικό έλεγχο δι¬ 
απιστωθεί ότι δηλώνουν ψευδή ή ανακριβή στοιχεία ή 
προσπαθούν να παραπλανήσουν την Υπηρεσία για να 
τύχουν των ενισχύσεων του παρόντος μέτρου τότε: 

• Αποβάλλονται από αυτό. 

• Τυχόν καταβληθέντα ποσά αναζητούνται ως αχρε¬ 
ωστήτως καταβληθέντα. 

Σε περίπτωση που ένας παραγωγός έχει αποβληθεί 
λόγω υποβολής εκ προθέσεως ανακριβών στοιχείων, 
κατά το στάδιο της αίτησης πληρωμής, δεν έχει δικαί¬ 
ωμα υποβολής αίτησης ενίσχυσης για τα επόμενα δύο 
ημερολογιακά έτη από την αποβολή. 

7. Διακοπή σύμβασης 

Σε περίπτωση που ο δικαιούχος διακόψει μονομερώς 
την εφαρμογή του μέτρου πριν από τη λήξη του προ- 
βλεπόμενου χρόνου παραμονής στο μέτρο, χωρίς να 
συντρέχουν λόγοι ανωτέρας βίας, αποβάλλεται από 
το μέτρο και επιβάλλονται κυρώσεις ως ακολούθως: 

α. Εφόσον η διακοπή έγινε κατά τη διάρκεια του έκτου 
έως το δέκατο έτος εφαρμογής των δεσμεύσεων, δεν 
χορηγείται καμία ενίσχυση για το έτος διακοπής ή εφό¬ 
σον έχει χορηγηθεί ενίσχυση, το ποσό επιστρέφεται 
ως αχρεωστήτως καταβληθέν, προσαυξημένο με τους 
νόμιμους τόκους και επιβάλλεται επιπλέον χρηματική 
ποινή που ισούται με το 75% της συνολικής ενίσχυσης 
για απώλεια εισοδήματος που χορηγήθηκε τα προη¬ 
γούμενα έτη. 

β. Εφόσον η διακοπή έγινε κατά τη διάρκεια του εντέ- 
κατου έως το δέκατο πέμπτο έτος εφαρμογής των δε¬ 
σμεύσεων, δεν χορηγείται καμία ενίσχυση για το έτος 
διακοπής ή εφόσον έχει χορηγηθεί ενίσχυση, το ποσό 
επιστρέφεται ως αχρεωστήτως καταβληθέν, προσαυξη¬ 
μένο με τους νόμιμους τόκους και επιβάλλεται επιπλέον 
χρηματική ποινή που ισούται με το 50% της συνολικής 
ενίσχυσης για απώλεια εισοδήματος που χορηγήθηκε 
τα προηγούμενα έτη. 

γ. Εφόσον η διακοπή έγινε κατά τη διάρκεια του δέ¬ 
κατου έκτου έως το εικοστό έτος εφαρμογής των δε¬ 
σμεύσεων, δεν χορηγείται καμία ενίσχυση για το έτος 
διακοπής ή εφόσον έχει χορηγηθεί ενίσχυση, το ποσό 
επιστρέφεται ως αχρεωστήτως καταβληθέν, προσαυξη¬ 
μένο με τους νόμιμους τόκους και επιβάλλεται επιπλέον 
χρηματική ποινή που ισούται με το 25% της συνολικής 
ενίσχυσης για απώλεια εισοδήματος που χορηγήθηκε 
τα προηγούμενα έτη. 

Άρθρο 10 
Ανώτερα βία 

1. Σύμφωνα με την πάγια νομολογία, ανωτέρα βία 
υπάρχει όταν η ανθρώπινη σκέψη και πρόνοια δεν μπο¬ 
ρεί να προβλέψει και να προλάβει το επιζήμιο γεγονός. 

2. Περιπτώσεις ανωτέρας βίας μπορούν να χαρακτη- 
ρισθούν τα εξής περιστατικά: 

α) Ο θάνατος του κατόχου της εκμετάλλευσης 

β) Η ανικανότητα του κατόχου της εκμετάλλευσης να 
ασκήσει τα καθήκοντά του για μεγάλο χρονικό διάστημα 

γ) Η απαλλοτρίωση σημαντικού τμήματος της έκτασης 
αν δεν ήταν δυνατόν να προβλεφθεί την ημέρα ανάλη¬ 
ψης της δέσμευσης. 

δ) Σοβαρή φυσική καταστροφή που επηρεάζει σημα¬ 
ντικά τη γεωργική έκταση της εκμετάλλευσης. 

ε) Ασθένειες οι οποίες επηρεάζουν σημαντικά τη γε¬ 
ωργική έκταση της εκμετάλλευσης 

Πέραν των ανωτέρω μπορεί ακόμη να θεωρηθεί ως 
ανωτέρα βία οποιοδήποτε επιζήμιο γεγονός που δεν 
ήταν εκ των πραγμάτων δυνατόν να προβλεφθεί κατά 
τη συνήθη πορεία των πραγμάτων. 

3. Αιτήματα Δικαιούχων που αφορούν περιπτώσεις 
ανωτέρας βίας, όπως αυτές καθορίζονται στην παρ. 2 
του παρόντος άρθρου πρέπει να υποβάλλονται μαζί με 
τα σχετικά αποδεικτικά στοιχεία στην Υπηρεσία που 
υλοποιεί το μέτρο εντός δέκα εργασίμων ημερών από 
τη στιγμή που ο Δικαιούχος είναι σε θέση να το πράξει 
και εξετάζονται από την Υπηρεσία (Φορέα Υλοποίησης). 

4. Σε περίπτωση που κριθεί ότι συντρέχουν λόγοι 
ανωτέρας βίας, ο Δικαιούχος απαλλάσσεται των υπο¬ 
χρεώσεων που απορρέουν από τη συμμετοχή του στο 
μέτρο 221, χωρίς την επιβολή κυρώσεων. 

Αρθρο 11 

Απένταξη των δικαιούχων 

1. Απένταξη δικαιούχου γίνεται με απόφαση του φορέα 
υλοποίησης, εφόσον από τους ελέγχους προκύψουν σο¬ 
βαρές παραβάσεις των όρων χορήγησης της ενίσχυσης, 
που οδηγούν σε αποβολή σύμφωνα με τα προβλεπόμενα 
στο Αρθρο 9 της παρούσας. 

2. Ως ημερομηνία έναρξης ισχύος της απένταξης νο¬ 
είται η ημερομηνία έκδοσης της απόφασης απένταξης 
του δικαιούχου από τον φορέα υλοποίησης ανεξάρ¬ 
τητα από την ημερομηνία έκδοσης της τροποποιητι- 
κής απόφασης έγκρισης δικαιούχων και εφόσον αυτή 
πραγματοποιηθεί. 

Αρθρο 12 

Επιστροφή αχρεωστήτως καταβληθέντων 

Στις περιπτώσεις που από τον έλεγχο των αρμοδίων 
εθνικών και κοινοτικών οργάνων διαπιστωθεί αχρεώ- 
στητη ή παράνομη καταβολή ποσών ενισχύσεων, τα 
ποσά αυτά θα ανακτώνται σύμφωνα με τις εκάστοτε 
ισχύουσες διατάξεις. 

Αρθρο 13 
Χρηματοδότηση 

1. Η δημόσια δαπάνη για το έτος 2014 ανέρχεται στο 
ύψος των 8.700.000,00 € και αφορά στην κάλυψη νομι¬ 
κών δεσμεύσεων που αναλήφθηκαν σε προηγούμενες 
προγραμματικές περιόδους και περιλαμβάνουν την κα¬ 
ταβολή των προβλεπόμενων ενισχύσεων στα πλαίσια 
του μέτρου της πρώτης δάσωσης γεωργικών γαιών. 


Η δημόσια δαπάνη για το έτος 2015 ανέρχεται στο 
ύψος των 7.000.000,00 € και αφορά στην κάλυψη νομι¬ 
κών δεσμεύσεων που αναλήφθηκαν σε προηγούμενες 
προγραμματικές περιόδους και περιλαμβάνουν την κα¬ 
ταβολή των προβλεπόμενων ενισχύσεων στα πλαίσια 
του μέτρου της πρώτης δάσωσης γεωργικών γαιών. 


ΕΤΟΣ 

ΠΟΣΑ σε € 

2014 

8.700.000 

2015 

7.000.000 


Η εν λόγω δαπάνη θα καλυφθεί από τον τακτικό προ¬ 
ϋπολογισμό του Υπουργείου Αγροτικής Ανάπτυξης και 
Τροφίμων (ΕΙΔ. Φ29-110 ΚΑΕ 5323) 

2. Οι ως άνω δαπάνες συγχρηματοδοτούνται από 
το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ) ανάλογα με τον τόπο εφαρμογής, σύμφωνα 
με το χρηματοδοτικό σχήμα του Μέτρου 221 του ΠΑΑ 
2007-2013, όπως ισχύει κάθε φορά και βαρύνουν τον 
Τακτικό Προϋπολογισμό του Υπουργείου Αγροτικής 
Ανάπτυξης και Τροφίμων (Ε.Φ. 29-110, ΚΑΕ 5323). 

3. Οι δαπάνες για την υποστήριξη του προγράμματος 
και την πραγματοποίηση ελέγχων ανέρχονται για το 
έτος 2014 στο ποσό των 200.000,00 € κατ’ ανώτατο όριο 
και για το έτος 2015 επίσης στο ποσό των 200.000,00 € 
κατ’ ανώτατο όριο και καλύπτονται αποκλειστικά από 
Εθνικούς πόρους και διατίθενται από τον Κ.Α.Ε. 5323 του 
Φ. 31/130 «Υπηρεσίες Δασών» του Υπουργείου Περιβάλ¬ 
λοντος, Ενέργειας και Κλιματικής Αλλαγής. 

Αρθρο 14 
Τελικές διατάξεις 

Από την έναρξη ισχύος της παρούσας απόφασης οι 
ακόλουθες αποφάσεις: 

• Η αριθμ. 9536/9-5-2014 κοινή υπουργική απόφαση 
(ΦΕΚ 1274 Β720-5-2014), 

• η αριθμ. 85871/589/12-2-2001 κοινή υπουργική απόφα¬ 
ση (ΦΕΚ 173 Β'/21-2-2001,) όπως τροποποιήθηκε με την 
αριθμ. 104173/5767/21-11-2006 κοινή υπουργική απόφαση 
(ΦΕΚ 1808 Β'/12-12-2006), 

• η αριθμ. 90159/372/2003 κοινή υπουργική απόφαση 
περί καθορισμού δικαιολογητικών και τρόπου πληρω¬ 
μής (ΦΕΚ 103 Β730-1-2003), όπως τροποποιήθηκε με 
την αριθμ. 91035/2124/2007 (ΦΕΚ 601 Β724-4-2007) και 
την αριθμ. 93588/2867/24-6-2008 (ΦΕΚ 1311 Β707-7-2008) 

καταργούνται εκτός των παραγράφων 5 «ΠΟΣΟ ΤΩΝ 
ΕΝΙΣΧΥΣΕΩΝ» και 7 «ΔΙΑΡΚΕΙΑ ΔΕΣΜΕΥΣΕΩΝ» της αριθμ. 
85871/589/1 2-2-2001 κοινής υπουργικής απόφασης (ΦΕΚ 
173 Β721-2-2001).» 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Αθήνα, 16 Ιανουάριου 2015 

